Путин Владимир Урыс Православнэ члисэм и Iэтащхьэ Кирилл и юбилеймкIэ ехъуэхъуащ. Пшыхьым ирихьэлIащ къэралым и щIыналъэ зыбжанэм я унафэщIхэр. ХьэщIэхэм яхэтащ КъБР-м и Iэтащхьэ КIуэкIуэ Юрий
Урысей Федерацэм и Президент Путин Владимир Москва, Урысей псом я Патриарх Кирилл илъэс 70 зэрырикъуамкIэ ехъуэхъуащ икIи «Хэкум и пащхьэ щиIэ фIыщIэм папщIэ» орденым и япэ нагъыщэр иритащ.
ГуфIэгъуэ дауэдапщэхэм ирихьэлIащ къэралым и щIыналъэ зыбжанэм я унафэщIхэр. Абыхэм яхэтащ Къэбэрдей-Балъкъэрым и Iэтащхьэ КIуэкIуэ Юрий.
Путин Владимир къыхигъэщхьэхукIащ къэралым щызэрахьэ дин псоми итхэм я зэдэлэжьэныгъэм зегъэужьыным, псапащIэ Iуэхухэм, цIыхухэм я зэхэщIыкIыр къэIэтыным хуэгъэза жэрдэмхэм, абы-хэм школхэм, еджапIэ нэхъыщхьэхэм, сабий садхэм щагъэзащIэхэри яхэту, Патриархым куэд зэрыхищIыхьар.
«Ди къэралым исхэм къадекIуэкI адрей динхэм къадэкIуэу, Урысей Православнэ члисэр къэралым и щIэгъэкъуэн нэхъыщхьэхэм ящыщщ икIи абы мыхьэнэшхуэ иIэщ дуней псом гугъуехьыщIэхэр къыщыщыкъуэкI мы лъэхъэнэм», — жиIащ Урысейм и Президентым.
КъБР-м и Iэтащхьэмрэ Правительствэмрэ я пресс-IуэхущIапIэ
